open-index/open-wikipedia-markdown huggingface dataset:
סטודיו אמציה

**סטודיו אמציה** היא סדרת טלוויזיה ישראלית המשודרת בכאן חינוכית. הסדרה נוצרה על ידי צביקה בינדר, יובל פרידמן וגילי דולב, ובוימה על ידי אופיר בועז. הסדרה החלה את שידוריה ב-1 בספטמבר 2024.

## עלילה
סטודיו אמציה נוסד על ידי סבא אמציה האגדי שעבד אצל וולט דיסני ואפילו צייר כמה פריימים של דונלד דאק המקורי. עכשיו מנהלים את הסטודיו נכדיו, התאומים אלכס ושלומצי שגדולים אחד מהשני בדקה ושלושים ושבע שניות, שני הפכים גמורים שמנסים לשרוד את הפקת ההנפשה ובעיקר אחד את השני. החברה הקטנה והמשפחתית קיבלה חוזה מטורף ליצור לטלוויזיה החינוכית סרטונים על גדולי ההיסטוריה, ואסור להם לבייש את המורשת של סבא אמציה. עתה, בכל פרק עליהם להתמודד עם דמות היסטורית אחרת שקמה לתחייה בסטודיו, העונה הראשונה נגמרה ב"מתח" ומתישהו במהלך 2026, תחל העונה העונה השנייה.

## שחקנים ראשיים
***שלומצי דנגור** (מאיה בכובסקי) – האנימטורית והמדבבת של סטודיו אמציה. בסוף העונה רוצה לעבור לאולפן אחר - ולא ידוע עדיין אם תעבור.
***אלכס דנגור** (אורי עטיה) – התחקירן והמדבב של סטודיו אמציה. מעריץ של גורל.
***נר דעבול** (יניב גרוטס) – המדבב של סטודיו אמציה. אוהב להיות ברשת החברתית "נוקנוק" (מקביל ל-טיקטוק).
***תומר אדם** (נטע אורבך) – אחראית הסאונד והאפקטים הקוליים של סטודיו אמציה.בסוף העונה עוברת לאולפן אחר בגלל שלא משלמים לה.
***גורל שם-טוב** (יהלי אקוניס) – מטפס מקצועי, באותה הכיתה עם תומר. מרבה לומר משפטי חוכמה. במהלך העונה מתאהב בתומר.
***טלי דנגור** (הילה סורג'ון פישר) – אימם של אלכס ושלומצי, רוצה להפוך את סטודיו אמציה לחדר כושר ומאמצת כלב ששמו באדי.
* **באדי** – כלבה של טלי, אוהב את כל הדברים שאלכס אוהב.
*יובל מלחי (קריינות)
*עידו מוסרי (קול)
*ליאור חקון (קול)
*לורן סביר (קול)

## סקירת הסדרה

## פרקים

## פרסים ומועמדויות

## קישורים חיצוניים
* 
* "סטודיו אמציה", באתר כאן חינוכית

קטגוריה:סדרות טלוויזיה ישראליות לילדים
קטגוריה:סדרות קומדיה ישראליות
קטגוריה:כאן חינוכית: תוכניות וסדרות
קטגוריה:צביקה בינדר

## הערות שוליים
בילבורד 200 (2024)

[ממוזער| [טיילור סוויפט שהתה במצעד הכי הרבה שבועות במקום הראשון בשנת 2024, סך הכול 17 שבועות עם שני אלבומים: 1989 (Taylor's Verision) שיצא בסוף 2023 ו־The Tortured Poets Department]]
זוהי רשימת האלבומים שהגיעו למקום הראשון במהלך שנת 2024 במצעד האלבומים האמריקאי בילבורד 200.

*[[The Tortured Poets Department]]*, אלבום האולפן האחד-עשר של הזמרת והיוצרת האמריקאית טיילור סוויפט, שהה הכי הרבה זמן במקום הראשון במהלך השנה (15 שבועות מצטברים).

בנוסף האלבום שבר כמה שיאי בילבורד 200 בכל הזמנים – הוא האלבום הראשון אי פעם של אמנית שבילה את 12 השבועות הראשונים שלו במקום הראשון במצעד (סוויפט שברה את שיאה של הזמרת ויטני יוסטון עם אלבומה השני Whitney שבילה את 11 השבועות הראשונים שלו במקום הראשון בשנת 1987). הוא האלבום שמכר הכי הרבה עותקים בשבוע הראשון לצאתו – 2,610,000 עותקים.

## היסטוריית המצעד

## סטטיסטיקות

## הערות שוליים

קטגוריה:מצעדי הבילבורד
יחיאל גאוני

**יחיאל גאוני** (1 בספטמבר 1928 – 14 במאי 2017) היה כימאי ישראלי, פרופסור במחלקה לכימיה מולקולרית ומדע חומרים שבפקולטה לכימיה של מכון ויצמן למדע, מגלה החומר הפעיל בקנאביס, ה-THC, יחד עם פרופסור רפאל משולם.

## ביוגרפיה
יחיאל גאוני נולד בירושלים ב-1928. כילד, הוא גדל בטבריה. אמו נפטרה כשהיה בן 12, ויחיאל נשלח לחיות במשך שנתיים עם דודיו בירושלים, עד שאביו התחתן בשנית והמשפחה עברה לפתח-תקווה. למד בבית הספר היסודי פיק"א בפתח-תקווה, ולאחר מכן ב עד לסיום לימודיו ב-1946. התנדב לארגון הנוטרים ובמהלך האימונים הצבאיים נפצע קשה בגבו והיה נתון בתחבושת גבס במשך 6 חודשים. לאחר שהבריא מפצעיו, נסע לפריז כדי ללמוד באוניברסיטת הסורבון. ב-1954 התחתן עם אשתו הראשונה, ברכה גאוני, ובנם הבכור נולד ב-1955. סיים את הדוקטורט בכימיה באוניברסיטת הסורבון ב-1958. המשפחה חזרה לישראל, וגאוני הצטרף למכון ויצמן. ב-1961 עברו לשנה לשיקגו, שם השלים את הפוסט-דוקטורט שלו באוניברסיטת שיקגו, ושם נולדה בתו השנייה. מאז חזרתו ועד לפרישתו לגמלאות ב־1987, עבד קרוב ל-40 שנים במחלקה לכימיה מולקולרית ומדע החומרים במכון ויצמן. ב-1970 הועלה לדרגת חוקר בכיר וב-1988 הפך לפרופסור מן המניין. ב-1976 התגרש מאשתו הראשונה וב-1987 התחתן עם מריקה, לה היה נשוי עד לפטירתו במאי 2017.

## מחקריו
ממוזער|גאוני (מימין) ומשולם (משמאל) במעבדה במכון ויצמן, 1964|301x301 פיקסלים
גאוני עבד קרוב ל-40 שנים כחוקר במחלקה לכימיה מולקולרית ומדע החומרים (לשעבר המחלקה לכימיה אורגנית) במכון ויצמן למדע, כדוקטור וכפרופסור מן המניין. פרסם עשרות מאמרים מדעיים.

ב-1964 הוא פרסם, ביחד עם רפאל משולם, את הבידוד הראשון של המרכיב הפסיכואקטיבי הטהור של הקנאביס, Δ9-tetrahydrocannabinol (Δ9-THC), ואת מבנהו. את החשיש למחקרם קיבלו גאוני ומשולם ממשטרת ישראל, שהחרימה אותו ממבריחים. מאוחר יותר זיהו גאוני ומשולם קנבינואידים טבעיים נוספים רבים, והבהירו את הקונפיגורציה של Δ9-THC. תוך שנים מועטות השלימו גאוני ומשולם את הסינתזה הראשונה של ה-THC ושל קנבינואידים נוספים המצויים בצמח הקנאביס, ביניהם CBD, מרכיב ראשי לא-פסיכואקטיבי של קנאביס. מחקרים אלה פתחו את הדלת למחקרים נרחבים יותר על הקנאביס, ומהווים בסיס לאלפים רבים של פרסומים בכימיה, פרמקולוגיה, ביוכימיה, פיזיולוגיה, פסיכולוגיה ורפואה.

בנוסף לעבודתו על קנאביס, נודע גם בזכות מאמציו לפתח תהליכים כימיים יעילים יותר. הוא פיתח מספר תהליכים כימיים חדשניים שעזרו לקצר את זמני התגובה ולהפחית את כמות הפסולת המיוצרת בתגובות כימיות. עבודתו על קיצור תהליכים כימיים השפיעה באופן משמעותי על תחום הכימיה האורגנית ועזרה להפוך את הסינתזה הכימית ליעילה וידידותית יותר לסביבה.

מרכז פרס לשלום בחר בגילוי הרכיבים הפעילים בקנאביס, THC ו-CBD, כאחד ממאה הרגעים החשובים בהיסטוריה של החדשנות הישראלית, תוך ציון כי "הפרופסורים רפאל משולם ויחיאל גאוני ממכון ויצמן היו הראשונים שבודדו את שני החומרים הפעילים העיקריים של צמח הקנאביס, ה-CBD האנטי דלקתי וה-THC הפסיכו-אקטיבי".

## לקריאה נוספת
* מדע וטכנולוגיה מחקר במרכיבי החשיש, הארץ, ספטמבר 1967

## הערות שוליים

קטגוריה:כימאים ישראלים
קטגוריה:בוגרי גימנסיה הרצליה
קטגוריה:נוטרים
קטגוריה:בעלי תואר דוקטור מאוניברסיטת פריז
קטגוריה:סגל מכון ויצמן למדע: כימיה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1928
קטגוריה:ישראלים שנפטרו ב-2017
ג'יימס ברום

**ג'יימס מדיסון ברום** (באנגלית: **James Madison Broom**; 1776 – 15 בינואר 1850) היה עורך דין ופוליטיקאי אמריקאי, חבר המפלגה הפדרליסטית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
ברום נולד ב-1776 בווילמינגטון שבדלאוור, והיה בנם של הפוליטיקאי ג'ייקוב ברום ורייצ'ל פירס. שמה של אשתו הראשונה היה אן והיא מתה ב-9 באוגוסט 1808, וייתכן שהוא נישא בשנית למרי לאובר. מאשתו הראשונה היו לו שני ילדים, אליזבת וג'ייקוב, חבר קונגרס מפנסילבניה. ב-1794 השלים ברום את לימודיו בפרינסטון קולג'. לאחר מכן למד משפטים, התקבל ללשכת עורכי הדין בדלאוור ב-1801 ועסק בעריכת דין בניו קאסל, וילמינגטון ובבולטימור, מרילנד.

### קריירה מקצועית ופוליטית
ברום נבחר מטעם המפלגה הפדרליסטית לקונגרסים ה-9 וה-10, וכיהן בבית הנבחרים של ארצות הברית מ-4 במרץ 1805 עד להתפטרותו ב-6 באוקטובר 1807. הוא עבר לפילדלפיה, פנסילבניה, ב-1819 וחזר לעסוק בעריכת דין. מאוחר יותר כיהן כחבר בבית הנבחרים של פנסילבניה ב-1824.

### מוות ומורשת
הוא מת בפילדלפיה שבפנסילבניה ב-15 בינואר 1850, ונקבר בחצר הכנסייה של סיינט מרי בכפר המילטון, כיום חלק מפילדלפיה, פנסילבניה.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:עורכי דין אמריקאים במאה ה-19
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1776
קטגוריה:אמריקאים שנפטרו ב-1850
ג'ייקוב ברום

**ג'ייקוב ברום** (באנגלית: **Jacob Broom**; 25 ביולי 1808 – 28 בנובמבר 1864) היה פוליטיקאי אמריקאי, איש המפלגה האמריקאית, אשר כיהן כחבר בית הנבחרים של ארצות הברית מטעם פנסילבניה.

## ביוגרפיה
### ראשית חייו
ג'ייקוב ברום (שהיה בנו של חבר הקונגרס מדלאוור ג'יימס ברום ונכדו של הפוליטיקאי מדלאוור ג'ייקוב ברום) נולד ב-25 ביולי 1808 בבולטימור שבמרילנד. ב-1819 עבר לפילדלפיה עם הוריו. הוא למד משפטים, התקבל ללשכת עורכי הדין ב-1832 והחל לעסוק בכך בפילדלפיה. הוא מונה לסגן מבקר המדינה ב-1840, ולפקיד בית המשפט ליתומים בפילדלפיה בין השנים 1848–1852.

### קמפיין בחירות לנשיאות
בבחירות 1852 בתמודד ברום לנשיאות ארצות הברית בנסיבות חריגות עבור המפלגה האמריקאית, שידועה בדרך כלל כ-Know Nothings. ברום עמד בראש הוועידה הלאומית של המפלגה, אשר מינתה את דניאל ובסטר כמועמד לנשיאות. כאשר מת ובסטר תשעה ימים לפני הבחירות, הוכרז ברום בחיפזון כמחליפו, עם ריינל קואטס מניו ג'רזי כשותפו למרוץ. ברום קיבל 2,566 קולות (0.08%), וסיים במקום החמישי הגרוע אחרי ובסטר (6,994 קולות, 0.22%), שהיה מועמד גם על ידי מפלגת האיחוד של ג'ורג'יה. גם ובסטר וגם ברום לא קיבלו שום קולות אלקטורליים.

### כהונה בקונגרס
ברום נבחר כמועמד של המפלגה האמריקאית לקונגרס ה-34 ב-1854, וכיהן בבית הנבחרים של ארצות הברית מ-4 במרץ 1855 עד 3 במרץ 1857. הוא כיהן כיו"ר ועדת בית הנבחרים לפנסיה מהפכנית במהלך הקונגרס השלושים וארבעה. הוא לא הצליח להיבחר מחדש ב-1856 ולא הצליח להיבחר שוב לקונגרס ה-36 ב-1858. הוא מת בוושינגטון הבירה ב-28 בנובמבר 1864 ונקבר בבית הקברות של הקונגרס.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:חברי בית הנבחרים של ארצות הברית מפנסילבניה
קטגוריה:מועמדים לנשיאות ארצות הברית ב-1852
קטגוריה:אישים הקבורים בבית הקברות של הקונגרס
קטגוריה:אמריקאים שנולדו ב-1808
קטגוריה:אמריקאים שנפטרו ב-1864
FeetFinder

**FeetFinder** היא פלטפורמה אינטרנטית עולמית המאפשרת למשתמשים לקנות ולמכור תמונות וסרטונים של כפות רגליים. זהו אתר המוקדש במיוחד לבעלי פטיש לכפות רגליים או בעלי עניין בכפות רגליים.

Feetfinder הוא אתר פטיש כפות רגליים הראשון והיחיד העומד בתקן של PCI DSS ומאפשר לקנות ולמכור תוכני כפות רגליים מותאמים אישית בצורה בטוחה. ל-FeetFinder יש למעלה מ-10 מיליון מבקרים בחודש.

## היסטוריה
FeetFinder נוסדה בארצות הברית בשנת 2019 על ידי פטריק נילסון ששם לב שישנם אנשים רבים שקונים ומוכרים תמונות של כפות רגליים ברחבי האינטרנט אך לא הייתה להם פלטפורמה ייעודית לכך, שבה משתמשים יכלו להתחבר בסביבה בטוחה, מאובטחת ואנונימית. פטריק סיים את לימודיו בלימודי יזמות.

באוגוסט 2023, מרגו רובי, שחקנית קולנוע ומפיקה אוסטרלית, קיבלה הצעה למכור תמונות של כפות רגליה ב-FeetFinder תמורת 250,000 דולרים.

בשנת 2024, FeetFinder חברה למכוני יופי רבים ברחבי העולם על מנת לפרסם לקהל לקוחותיהם את הפלטפורמה.

## קישורים חיצוניים
* 

## ראו גם
* ויקיפיט

## הערות שוליים

קטגוריה:פטיש לכפות רגליים
ינה גארדי

**ינה גארדי** (במקור עד 1901 **גינסברגר**, בהונגרית: **Gárdi Jenő**; קצ'קמט, 28 בדצמבר 1886 – ?, סוף 1944)  היה רופא יהודי-הונגרי יוצא דופן. הוא כונה "הרופא של העניים" והקים מרפאה חינמית שהתרכזה במחלות ריאות וכן הקים בית חולים ראשון מסוגו בממלכת הונגריה שעסק בריפוי בעיסוק. הוא ניספה בשואה במועד ובמקום שעדיין יש מחלוקת עליהם.

## קורות חייו
ינה גינסברגר נולד במשפחה יהודית כבנם של מומחה האפייה שאנדור גינסברגר ושל אילונה גינסברגר. הוא השלים את לימודיו התיכוניים בגימנסיה הממלכתי יוז'ף קטונה בקצ'קמט, ולאחר מכן למד בפקולטה לרפואה של אוניברסיטת בודפשט (כיום אוניברסיטת אטווש לוראנד), שם קיבל את התואר שלו ברפואה ב-1912. לאחר מכן, עבר לאויפשט. במלחמת העולם הראשונה. שירת בחזית כרופא צבאי. משנת 1918 היה הרופא המחוזי של אויפשט (כיום רובע 4 של בודפשט).

ב-28 ביוני 1920, באויפשט, נשא לאישה את מרגיט מילך או מילז, הוא התאלמן ב-1 באפריל 1931. בשנת 1933 התחתן עם ורונה פרלמן בטרזווארוש, בודפשט.

גארדי כונה "הרופא של העניים". ב-1923 הקים את מרפאת הריאות החינמית שלו ברחוב יוקאי באויפשט וקיבל שם את הפועלים החולים. שבע שנים לאחר מכן הקים את בית החולים הראשון בהונגריה לריפוי בעיסוק, בו טיפל בסובלים ממחלות השחפת שכבר לא נזקקו לטיפול פעיל ולא יכלו אפילו לעבוד. ב-1933 ייסד בית ספר רפואי ופעוטון רפואי לילדים חולי שחפת. הוא היה הרופא הראשי של מרפאת הריאות של הסנטוריום של הארכידוכס יוזף, פלטין הונגריה באויפשט והיה חבר חבר במועצת העיר. בסוף 1944 לפי גרסה אחת: נלקח בכוח על ידי בריוני מפלגת צלב החץ והוצא להורג לפי גרסה שנייה גורש לגרמניה למחנה ריכוז קאופרינג בבוואריה ושם מצא את מותו. בית המשפט המחוזי באויפשט ב-1945. הכריז על תאריך מותו כ-31 בינואר.

## כתביו ופרסומיו העיקריים
* שחפת תינוקות מחוסנים על פי אלבר קלמט (עם ינה גרגיי ולאיוש שוראני, בודפשט, 1930)
* על טיפול כירורגי אמבולטורי של שחפת ריאתית (בודפשט, 1930)
* סיבוכים של חזה אוויר מנקודת מבטו של הרדיולוג (בודפשט, 1934)
* חשיבותן של בדיקות רנטגן המוניות במאבק בשחפת (בודפשט, 1935)
* דרכים חדשות להילחם בשחפת (עם אימרה ואש, בודפשט, 1935)

## הנצחתו
באויפשט (רובע 4 של בודפשט) נקרא רחוב על שמו מאז 1946 (לשעבר Tisza Kálmán utca).

## לקריאה נוספת
* אלכסנדר אמד: ינה גארדי, הרופא של האנשים העניים: (1886-1944) (חיפה, 2005)
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* Magyar életrajzi lexikon א' (לקסיקון ביוגרפי הונגרי. עורכת ראשית אגנש קניירש).
* לקסיקון יהודי הונגרי. 1929. עורך פטר אויווארי. גישה מכוונת
* Magyar orvoséletrajzi lexikon. (לקסיקון ביוגרפי של רופאים הונגרים)
* מילון שמות הרחובות השלם של בודפשט, הוצאת ספרינטר הוצאה לאור, 2003. 195 עַמוּדים
* יוז'ף פלטינוס. חטאי הבונים החופשיים. 1938–1939

## הערות שוליים

קטגוריה:רופאים יהודים הונגרים
קטגוריה:רופאי ריאות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:קצ'קמט: אישים
קטגוריה:רופאים צבאיים יהודים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:נספי השואה
קטגוריה:הונגרים שנולדו ב-1886
קטגוריה:הונגרים שנפטרו ב-1944
פרי עץ הדעת (חברת הפקות)

**פרי עץ הדעת** הייתה חברת הפקות ישראלית שפעלה בתחום הקולנוע החרדי. החברה הוקמה בסוף שנות ה-90 על ידי מוטי גל ושוקי בן פורת.

הסרטים של פרי עץ הדעת זכו להצלחה בקרב הקהל החרדי. חלק מהסרטים, כמו "לילה בגומחה", "דג מלוח" ו"שדה מוקשים" זכו למעמד של סרטי קאלט במגזר. הסרטים שהפיקה החברה סייעו לבסס את הז'אנר ולפתח את התעשייה הקולנועית בתוך הקהילה החרדית. הסרטים התמודדו עם אתגרים ייחודיים, כגון הצגת תכנים המתאימים לערכי הקהילה החרדית תוך שמירה על איכות קולנועית.

נכון לשנת 2002, שוק המכירות של החברה עמד על כמיליון שקלים בשנה. התקליטורים של החברה נמכרו ב-69 שקלים כל אחד והופצו בכ-5,000 עותקים (כל אחד).

## פילמוגרפיה

## קישורים חיצוניים
* 
* 

## הערות שוליים

*
קטגוריה:יוצרי קולנוע חרדי
קטגוריה:חברות הפקה ישראליות
קטגוריה:חברות ישראליות שנסגרו
ג'ורג' לאונרד

**ג'ורג' לאונרד** (באנגלית: **George Leonard**; 4 ביולי 1729 – 26 ביולי 1819) היה עורך דין, משפטן ופוליטיקאי אמריקאי, אשר כיהן בבית המשפט של מסצ'וסטס ובשני בתי בית המחוקקים של המדינה, וכן ייצג את מסצ'וסטס בבית הנבחרים של ארצות הברית.

## ביוגרפיה
לאונרד נולד בנורטון שבפרובינציית מפרץ מסצ'וסטס ב-4 ביולי 1729, והיה בנם של ג'ורג' לאונרד (1698–1778) ורייצ'ל (קלאפ) לאונרד. הוא התחנך בבית ספר מקומי והשלים את לימודיו באוניברסיטת הרווארד בשנת 1748. בשנת 1751 קיבל לאונרד תואר שני. הוא החל את לימודי המשפטים בזמן ששימש כרשם הצוואות של מחוז בריסטול, תפקיד בו כיהן בין השנים 1749 עד 1783. הוא התקבל ללשכת עורכי הדין בשנת 1750 ועסק בכך בנורטון. מ-1764 עד 1766, כיהן לאונרד כחבר באספה המחוזית של מסצ'וסטס. מ-1770 עד 1775 הוא היה חבר במועצה המנהלת של מסצ'וסטס.

מ-1784 עד 1790, היה לאונרד שופט בבית המשפט לצוואות במחוז בריסטול. בשנים 1785 עד 1798 כיהן כשופט של בית הדין לערעורים המשותף. לאונרד כיהן כנשיא בית המשפט מ-1798 עד 1804. במהלך הקריירה שלו, כיהן לאונרד בכמה משרדים מקומיים, כולל מנחה מפגש עירוני, בורר עירוני, פקיד עירוני וגזבר, שמאי עיר ומפקד המיליציה באזור נורטון בדרגת קולונל.

בשנת 1788, נבחר לאונרד לבית הנבחרים של ארצות הברית כמועמד תומכי הממשל. הוא נבחר מחדש ב-1790 וכיהן בקונגרסים ה-1 וה-2 מ-4 במרץ 1789 עד 3 במרץ 1793.

לאונרד שירת בסנאט של מסצ'וסטס מ-1792 עד 1793. בשנת 1796 נבחר שוב לקונגרס, הפעם כמועמד המפלגה הפדרליסטית. הוא כיהן בקונגרס הרביעי מ-4 במרץ 1795 עד 3 במרץ 1797. בשנים 1801 ו-1802 שירת לאונרד בבית הנבחרים של מסצ'וסטס.

לאחר פרישתו, היה לאונרד תושב ריינהאם, מסצ'וסטס. הוא מת בריינהאם ב-26 ביולי 1819 ונקבר בבית הקברות נורטון סנטר בנורטון.

## משפחתו
בשנת 1759, לאונרד נישא לאקספיריינס וייט (1738–1827). הם היו הורים לשתי בנות, פדי (1761–1850) ופאני (1762–1779). פדי לאונרד הייתה אשתו השנייה של ג'אבז בואן.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:עורכי דין אמריקאים במאה ה-18
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1729
קטגוריה:אמריקאים שנפטרו ב-1819
צ'אנגג'נג 4B

**צ'אנגג'נג 4B** (בסינית: **长征四号乙火箭**, Long March 4B,Chang Zheng 4B (CZ-4B) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי אקדמיית החלל בשנחאי הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".

## היסטורייה
כאשר לפי החלטת הממשל הוחלט לפתח סדרת משגרים צ'אנגג'נג 2, לאחר סיום השלב הראשון הוחלט להמשיך עם הצעה שפותחה בתאגיד הטכנולוגיה בתחום החלל של סין. לאחר מספר שנים הוחלט לחדש את התכנון שהסתיים בשיגור בעזרת משגר "צ'אנגג'נג 4A" בשנת 1988 ושיגור נוסף בשנת 1990. לאחר השיגור הראשון, השלב השלישי של המשגר התפוצץ בחלל וגרם לכ-100 חלקי פסולת חלל. כתוצא המכך הוחלט לעצר את השיגורים ולבצע שינויים תכנוניים.

השיגור הראשון בוצע בשנת 1999 והשתיים בהצלחה. 

השיגורים מבוצעים ממרכז שיגור הלוויינים שיצ'אנג כן שיגור LA-3, מרכז שיגור הלוויינים טאיואן כן שיגור LA-7, LA-9., מרכז שיגור הלוויינים ג'יוצ'ו'אן כן שיגור LA-4
.

עד לספטמבר 2024 בוצעו 51 שיגורים מהם 50 היו מוצלחים.

## קישורים חיצוניים

* רשימת שיגורים
* תיאור המשגר

## הערות שוליים

קטגוריה:צ'אנגג'נג
תמיר חודורוב

**תמיר חודורוב** (1957 – 8 בספטמבר 2024) היה שחקן כדוריד וסוכן תיירות ישראלי. הוא שיחק במשך 13 שנים במכבי ראשון לציון, עימה זכה בגביע המדינה בכדוריד הראשון בתולדותיה ב-1983, והופיע פעמים רבות במדי נבחרת ישראל בכדוריד.

## ביוגרפיה
חודורוב נולד בראשון לציון לדליה ויעקב חודורוב, שוער הפועל תל אביב ונבחרת ישראל בכדורגל. יש לו שני אחים: עופר, האח הבכור, ואמיר, אחיו התאום.

### קריירת כדוריד
ב-1972, בגיל 15 בלבד, הצטרף חודורוב לקבוצת הכדוריד של מכבי ראשון לציון, ובנוסף זומן לסגל נבחרת העתודה של ישראל למשחקי המכביה השמונה-עשרה ב-1973. הוא רשם עם הקבוצה הישגים רבים, בהם שתי אליפויות (1985 ו-1986) ושני גביעים (1983 ו-1986). הזכייה בגביע ב-1983, אותה השיג עם אחיו עופר ואמיר, הייתה הראשונה בהיסטוריה של המועדון. בעונת 1983/84 שיחק עם ראשון לציון בגביע המחזיקות והעפיל עימה לחצי הגמר, בו הפסידה לאלופה בסופו של דבר ברצלונה. בנוסף הופיע פעמים רבות במדי נבחרת ישראל בכדוריד. ב-1986, לאחר הזכייה בגביע המדינה השני עם ניצחון על הפועל רמת גן, פרש חודורוב מכדוריד.

### לאחר הפרישה
לאחר שפרש מכדוריד הקים חודורוב סוכנות נסיעות, ונחשב לדמות מפתח בענף התיירות בישראל.

נפטר ב-8 בספטמבר 2024 ונטמן בבית עלמין גני אסתר שבעיר הולדתו ראשון לציון.

## קישורים חיצוניים
*

## הערות שוליים

קטגוריה:שחקני כדוריד ישראלים
קטגוריה:סוכני נסיעות
קטגוריה:אנשי תיירות
קטגוריה:ראשון לציון: ספורטאים
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1957
קטגוריה:ישראלים שנפטרו ב-2024
תומאס אוונס הבן

**תומאס בוורלי אוונס הבן** (באנגלית: ; נולד ב-5 בנובמבר 1931) הוא עורך דין ופוליטיקאי אמריקאי, חברהמפלגה  הרפובליקנית, אשר כיהן שלוש קדנציות כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
אוונס נולד ב-5 בנובמבר 1931 בנאשוויל שבטנסי, למד בבתי הספר הציבוריים של אולד היקורי, טנסי וסיפורד, דלאוור, והשלים את לימודיו בבית הספר Woodberry Forest באורנג', וירג'יניה, ב-1947. לאחר מכן סיים את לימודיו באוניברסיטת וירג'יניה ב-1953, ובבית הספר למשפטים של אוניברסיטת וירג'יניה ב-1956.

### קריירה מקצועית
אוונס התקבל ללשכת עורכי הדין בווירג'יניה בשנת 1956, ולאחר מכן עסק בעסקי ביטוח ותיווך משכנתאות בווילמינגטון שבדלאוור, מ-1957 עד 1968. הוא שירת במשמר הלאומי של דלאוור מ-1956 עד 1960, כפקיד הראשי של בית המשפט העליון של דלאוור ב-1955, כמנהל מחלקת הפיתוח של מדינת דלאוור מ-1969 עד 1970, וכיו"ר משותף ומנהל התפעול של הוועדה הרפובליקנית הלאומית משנת 1971 עד 1973.

הוא היה חבר במשרד עורכי הדין Manatt, Phelps & Phillips בוושינגטון די. סי. הוא גם שימש כיו"ר הקואליציה של פלורידה לשימור, ארגון ללא מטרות רווח שהוקם באפריל 2007 כדי לקדם צמיחה אחראית ולהגן על איי מחסום החוף באמצעות חינוך הציבור וקבוצות מודאגות אחרות. נכון לעכשיו, אוונס הוא חבר ב-ReFormers Caucus של גיליון ראשון. 

### חבר בית הנבחרים של ארצות הברית
ב-1976 נבחר אוונס לבית הנבחרים של ארצות הברית, כשהביס את הדמוקרטי סמואל ל. שיפלי. הוא זכה בבחירות שלוש פעמים בסך הכול, וניצח אף את הדמוקרטים גארי אי הינדס ב-1978 ואת רוברט ל. מקסוול ב-1980. במהלך שלוש הקדנציות הללו כיהן יחד עם סיעת המיעוט הרפובליקני בקונגרסים ה-95, ה-96 וה-97. הוא הגיע לקונגרס כידידו של הסנאטור בוב דול, ומאוחר יותר הפך לידידו של נשיא ארצות הברית רונלד רייגן. הוא כיהן בוועדת בית הנבחרים לענייני בנקאות, פיננסים וסחר עירוני ובוועדת בית הנבחרים לענייני מסחר ימי ודיג. אוונס, נלהב לאיכות הסביבה, היה שותף לכתיבת חוק משאבי מחסום החוף ואת חוק שימור הטבע של אלסקה. הוא גם היה שותף לכתיבת חוק אוונס-טסונגס. בשנת 2016, הפדרציה הלאומית לחיות בר העניקה לאוונס פרס מנהיגות שימור  עבור הישגים אלו.

אוונס היה מעורב בשערורייה שכללה לוביסטית והדוגמנית העירומה לשעבר פאולה פרקינסון, שבה הועלו האשמות כי היא העניקה סקס תמורת השפעה פוליטית. משרד המשפטים האמריקני חקר את ההאשמות ולא מצא ראיות לפשעים כלשהם. אוונס הובס בניסיונו להיבחר לקדנציה רביעית ב-1982. בסך הכול כיהן אוונס מ-3 בינואר 1977 עד 3 בינואר 1983, בתקופת הממשל של נשיאי ארצות הברית ג'ימי קרטר ורונלד רייגן.

## קישורים חיצוניים
*

## הערות שוליים

קטגוריה:בוגרי אוניברסיטת וירג'יניה
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1931
צ'אנגג'נג 3C

**צ'אנגג'נג 3C** (בסינית: **长征三号甲火箭**, Long March 3C,Chang Zheng 3C (CZ-3C) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".
הפיתוח בוצע במטרה להתאים את המשגר לסוג נוסף של משימות. השיגור הראשון ב-25 באפריל 2008.

המשגר מבוסס על משגר צ'אנגג'נג 3B תוך הקטנת מספר מאיצים ל-2. בשנת 2014 החלו שיגורים של גרסת 3C/E עם ביצועים משופרים. החל משנת 2015 ניתן לשגר עם תוספת של השלב הרביעי. המשגר מנוצל לשיגורים של לוויינים סינים שונים למסלול סביב כדור הארץ וגשושיות לכיוון הירח.

השיגורים בוצוע ממרכז שיגור הלוויינים שיצ'אנג, כן שיגור LA-2 ו-LA-3.

מאז שנת 2021 לא היו שיגורים, המשגר מוכרז פעיל.

## קישורים חיצוניים

* רשימת שיגורים
* תיאור מפורט של המשגר
* תיאור המשגר

## הערות שוליים

קטגוריה:צ'אנגג'נג
טיסה ישירה

[ממוזער|המחשה להבדל בין "טיסה ללא עצירה" מ[לוס אנג'לס לסינגפור (ירוק) לעומת "טיסה ישירה" (סגול).]]
בענף התעופה, **טיסה ישירה** היא כל טיסה בין שתי נקודות של חברת תעופה, ללא שינוי במספר הטיסה, שעשויה לכלול עצירה אחת או יותר בנקודת ביניים. עצירת ביניים יכולה להיות לשם העלאת נוסעים חדשים (או לאפשר לחלקם לרדת) או עצירה טכנית (לצורך תדלוק). לעיתים יש בלבול בין "טיסה ישירה" ל"טיסה ללא עצירה", שהיא מקרה מיוחד של טיסה ישירה ללא כל עצירות ביניים. כאשר חל שינוי במספר הטיסה, הטיסה שלאחר מכן מכונה "טיסת המשך" (מכונה גם "טיסת קונקשן").

## היבטים כלליים
המונח "טיסה ישירה" אינו מוגדר כחוק בארצות הברית, אך מאז שנות ה-70 מגדירים מדריכי חברות התעופה הרשמיים את המונח כטיסה עם מספר טיסה בודד (קודם לכן הוגדרה טיסה ישירה ב-OAG כטיסה "ללא החלפת מטוס").

אף שטיסה ישירה עשויה לכלול שינויים במטוסים ("שינוי מד" ), או אפילו בחברת התעופה בנקודת הביניים, בדרך כלל היא מובדלת מ"טיסת המשך" בכך שחברת התעופה תאכוף תלות בין מספר מסלולים של הטיסה, כך שה"רגל" השנייה של הטיסה לא תוכל לצאת משדה התעופה לפני שה"רגל" הראשונה הצליחה להגיע אליו. טיסות ישירות הכוללות החלפת מטוסים משתנות בדרך כלל למטוסים בשערים גובלים או סמוכים.

חברות תעופה, שדות תעופה ורשויות אבטחה במדינה מסוימת אוכפות מדיניות שונה ביחס להישארות הנוסעים במטוס בקווים שאינם כרוכים בהחלפת מטוס. לדוגמה, טיסות הדורשות עצירת ביניים לצורך תדלוק בלבד, בדרך כלל אינן מאפשרות לנוסעים לרדת מהמטוס. מצד שני, טיסות שבהן יש החלפת מטוס (שינוי מד) עשויות לחייב את הנוסעים לרדת ולהישאר באזור החזקה מסיבות ביטחוניות ומספר עובדים ראוי. ביחס לכך, טיסה ישירה עם עצירות ביניים עשויה להיות כרוכה בשינוי בצוות הטיסה או לא.

חברות תעופה עשויות גם לשווק קישורים לנמל תעופה "קונסולידציה", בדרך כלל מרכז תעופה, שבו המשך הטיסה ממספר מטוסים עובר למטוס בודד הרשום תחת מספר מספרי טיסות. בניגוד לטיסות ישירות מסורתיות, ריבוי רגליים של טיסה "ישירה" כזו פועלות למעשה כרגליים אינדיבידואליות/עצמאיות, כך שהרגל השנייה יכולה לפעול ללא כל תלות או התחשבות ברגל הקודמת. במילים אחרות, הטיסה שמרכיבה את הרגל האחרונה יכולה לצאת גם אם הטיסה שכללה את הרגל הקודמת לא הצליחה להגיע.

## הערות שוליים

קטגוריה:תעופה אזרחית
קטגוריה:שדה תעופה
סאלח תעמרי

**סאלח תעמרי** (27 באוקטובר 1942 – 23 באפריל 2022) היה מראשי הפת"ח ובהמשך מבכירי הרשות הפלסטינית. הפלסטיני הבכיר ביותר שנעצר במהלך מלחמת לבנון הראשונה.

## ביוגרפיה
תעמרי נולד בבית לחם בשם אסד סולימאן עבד אל-קאד. בשנת 1965 החל ללמוד באוניברסיטת עין שמס בקהיר והיה ממקימי הארגון לשחרור פלסטין וממנהיגיו. בין יתר תפקידיו היה אחראי על אימוני בני ובנות נוער והכשרתם למאבק הפלסטיני. במהלך מלחמת ששת הימים ברח עם משפחתו לירדן ושנה לאחר מכן פיקד על הכוחות בפלסטינים בפעולת כראמה. בשנת 1970 היה ממובילי המאבק הפלסטיני נגד המלך חוסיין באירועי ספטמבר השחור שבעקבתיהם הוגלה עם שאר ההנהגה הפלסטינית ללבנון, שם היה למפקד הפת"ח בדרום לבנון.

## מעצרו
ביוני 1982 נתפס תעמרי על ידי כוחות צה"ל שפעלו באזור צידון ונלקח למעצר בישראל. במהלך מעצרו ראיין אותו בכלא כתב קול ישראל לענייני ערבים אהרן ברנע ובין השניים נוצר קשר קרוב ומיוחד שעתיד להשפיע בהמשך בכמה כיוונים. במהלך הראיון סיפר תעמרי לברנע כי אשתו היא המלכה דינא, אשתו לשעבר של המלך חוסיין וביקש ממנו להתקשר אליה ולמסור לה דרישת שלום. מכאן נוצר קשר קרוב ומיוחד בין ברנע ורעייתו דאז עמליה ארגמן ברנע ובין תעמרי ודינא. בתיווכו של ברנע קיבלה דינא אישור מיוחד לבקר את בעלה בכלא הישראלי ובתמורה למחווה זאת יצאה לבקר את שמונת חיילי צה"ל שהיו שבויים באותה עת בידי ארגונים פלסטינים בלבנון. דינא, לטענת גורמים שהיו מעורבים בפרשה, עשתה הכל כדי לקדם עסקת חילופי שבויים, והרבה בזכותה העסקה יצאה לפועל במהלך 1983.

בשנת 1986 פרסמו ברנע ורעייתו את ספרם "ללכת שבי", שבו תיעדו את פגישותיו של ברנע עם תעמרי ואת פגישות בני הזוג ברנע עם תעמרי ורעייתו. בספר נטען שתעמרי מעולם לא השתתף בלחימה עצמה, או בפעולות חבלה, אף שהיה מפקדה של יחידת הלוחמים בפעולת כראמה.

לאחר תקופת מאסרו בכלא בישראל, הועבר תעאמרי למחנה אנצאר ובמהרה היה למנהיגם הבלתי מעורער של אלפי העצירים במחנה. הוא שוחרר ממחנה אנסאר יחד עם עוד 8,000 אסירים נוספים בשנת 1983 במסגרת עסקה להחלפת שבויים שבה הייתה כאמור מעורבת אשתו.

## לאחר שחרורו מהכלא הישראלי
עם שחרורו מהכלא הישראלי גורש תעמרי, יחד כל ההנהגה הפלסטינית לתוניס ובשנת 1987 עבר להתגורר בוושינגטון די. סי. והיה למתווך הבלתי רשמי בין ארצות הברית להנהגה הפלסטינית בתוניס. לאחר הסכמי אוסלו שב לשטחים ובשנת 1996 נבחר לחבר המועצה המחוקקת הפלסטינית ובהמשך מונה לשר לענייני התנחלויות. במסגרת תפקידו זה עמד תעמרי בחודשים אפריל-מאי 2002 בראש צוות המשא ומתן הפלסטיני בזמן המצור על כנסיית המולד, עם התבצרותם של כ-50 חמושים פלסטינים מקום. בשנים אלו נקלע לא אחת למחלוקות עם יאסר ערפאת על רקע היחסים בין הרשות הפלסטינית לישראל. בין השנים 2003 ל-2005 כיהן כשר לענייני צעירים וספורט בממשלת קריע השנייה, ומ-2006 עד 2009 היה מושל נפת בית לחם.

## חייו האישיים ומותו
בשנת 1970 נשא לאישה את המלכה דינא, אשתו לשעבר של המלך חוסיין. בשנותיו האחרונות סבל ממחלה קשה ומיעט לצאת מביתו או להתראיין. תעמרי נפטר בשנת 2022. עם מותו פרסם נשיא הרשות הפלסטינית מחמוד עבאס הודעה מיוחדת בה כתב כי "כל חייו של תעמרי עסק בהגנה על בני עמו ומולדתו והמאבק הלאומי".

## לקריאה נוספת
* אהרן ברנע ועמליה ארגמן ברנע, **ללכת שבי**, הוצאת עידנים, 1986

## קישורים חיצוניים
* גיין פרידמן, ראיון עם תעמרי בזמן שהותו בוושינגטון, The Christian Science Monitor, 16 בספטמבר 1993

קטגוריה:פעילי פת"ח
קטגוריה:הסכסוך הישראלי-פלסטיני: אישים
קטגוריה:פלסטינים שנולדו ב-1942
קטגוריה:פלסטינים שנפטרו ב-2022
האריס מקדואל

**האריס בראון מקדואל הבן** (באנגלית: ****; 10 בפברואר 1906 – 24 בנובמבר 1988) היה חוואי ופוליטיקאי אמריקאי, חבר המפלגה הדמוקרטית, שכיהן כחבר האספה הכללית של דלאוור, ולאחר מכן כיהן חמש קדנציות כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
מקדואל נולד ב-10 בפברואר 1906 ליד מידלטון שבדלאוור. הוא למד בבתי הספר הציבוריים של מידלטון, וסיים את לימודיו ב-Beacom Business College בווילמינגטון. הוא התגורר במידלטאון, עסק בחקלאות, גם בעסקי הביטוח והנדל"ן, והיה חבר במועצת החקלאות המדינתית מ-1937 עד 1940.

### קריירה פוליטית
[ממוזער| הנשיא [ג'ון פיצג'רלד קנדי|ג'ון קנדי נפגש עם חברי קונגרס. משמאל לימין: הנציג פיל מ. לנדרום (ג'ורג'יה); הנציג ג'יימס ויליאם טרימבל (ארקנסו); הנציג האריס ב' מקדואל הבן (דלאוור); הנשיא קנדי; הנציג קרל אליוט (אלבמה); הנציג סטנלי ר. טאפר (מיין). המשרד הסגלגל, הבית הלבן, וושינגטון הבירה]]
מקדואל כיהן כחבר בית הנבחרים של דלאוור במהלך המושב של 1941/1942 ולאחר מכן כחבר הסנאט של דלאוור במושבים של 1943/1944 ו-1945/1946. בשנים 1941–1948 שימש כמנהל קואופרטיב בין-מדינתי ליצרני חלב וחבר בלשכת החוואים של דלאוור. במהלך כהונתו הראשונה של המושל אלברט קארוול, בשנים 1949–1953, הוא כיהן כמזכיר המדינה של דלאוור, והיה חבר בוועדת הייעוד של מחוז ניו קאסל בשנים 1953–1954.

ב-1954 נבחר מקדואל לחבר בית הנבחרים של ארצות הברית, כשהביס את ליליאן א. מרטין הרפובליקנית. במהלך קדנציה זו כיהן עם הרוב הדמוקרטי בקונגרס ה-84. הוא הפסיד בניסיונו להיבחר לכהונה שנייה ב-1956 לרפובליקני הול האסקל. לאחר מכן, נבחר מקדואל שוב לחבר בית הנבחרים ב-1958, הפעם הביס את האסקל, וניצח בבחירות שלוש פעמים נוספות, תוך שהוא מנצח גם את הרפובליקנים ג'יימס ט. מקינסטרי ב-1960, וילמר פ. ויליאמס ב-1962, וג'יימס ה. סנודן ב-1964. במהלך הקדנציות הללו כיהן עם הרוב הדמוקרטי בקונגרסים ה-86, ה-87, ה-88 וה-89. לבסוף, הפסיד בניסיונו להיבחר לכהונה שישית ב-1966 לוויליאם רות', עורך דין בווילמינגטון. ייתכן שתמיכתו במדיניות המלחמה של הנשיא לינדון ג'ונסון תרמה לתבוסתו. בסך הכול כיהן פעמיים, פעם אחת מ-3 בינואר 1955 עד 3 בינואר 1957, ושוב מ-3 בינואר 1959 עד 3 בינואר 1967, בתקופת הממשל של נשיאי ארצות הברית דווייט אייזנהאואר, ג'ון פ. קנדי, ולינדון ג'ונסון.

מקדואל לא חתם על המניפסט הדרומי של 1956, והצביע בעד חוקי זכויות האזרח של 1960 ו-1964,   וחוק זכויות ההצבעה של 1965. 

### מוות ומורשת
מקדואל מת במידלטון, דלאוור, ב-24 בנובמבר 1988, חג ההודיה, לאחר שבץ מוחי שקיבל חודש לפני כן. הוא קבור בבית הקברות הפרסביטריאני של פורסט שם. בנו, האריס מקדואל השלישי, כיהן כחבר הסנאט של דלאוור בשנים 1977–2021.

## קישורים חיצוניים
*
* 

## הערות שוליים

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1906
קטגוריה:אמריקאים שנפטרו ב-1988
Mystery Science Theater 3000

**Mystery Science Theater 3000** היא סדרת טלוויזיה אמריקאית מהסוגות קומדיה ומדע בדיוני אשר נוצרה על ידי ג'ואל הודג'סון. הסדרה עלתה לראשונה לשידור ב-24 בנובמבר 1988 בערוץ הטלוויזיה KTMA-TV המקומי במיניאפוליס. במהלך היא שודרה בערוץ הקומדיה (לימים ערוץ הטלוויזיה קומדי סנטרל) במשך עשר עונות עד 1999. נטפליקס הפיקה שתי עונות נוספות של הסדרה בשנים 2017 ו-2018.

## תקציר העלילה
עלילת הסדרה מתמקדת במנקה ג'ואל רובינסון אשר מוחזק בשבי על ידי שני מדענים מטורפים על סיפון החללית "לוויין האהבה" אשר מקיף את כדור הארץ ומאלצים אותו לצפות בסדרת סרטים גרועים דלי תקציב. על מנת לשמור על שפיותו ג'ואל בונה רובוטים אשר מארחים לו לחברה ומסייעים לו להגיב בהומור על כל סרט בעת שהסרט מוקרן. כל פרק בן שעתיים מתמקד בסרט אחד (אשר לעיתים קרובות נערך בגלל אילוצי זמן), ולעיתים מוקרנים לפני כן סרטים קצרים ישנים וסרטים חינוכיים שונים, כאשר ניתן להבחין בצלליות של ג'ואל, והרובוטים צופים בסרט ממושבים בתחתית המסך.

באמצע העונה החמישית של התוכנית דמותו של ג'ואל הוחלפה בדמותו של מייק נלסון (אותו מגלם מייקל ג'יי נלסון) ובהמשך דמות זו הוחלפה בדמותו של ג'ונה הסטון (מגולם על ידי ג'ונה ריי).

## קישורים חיצוניים

* 

## הערות שוליים

קטגוריה:סדרות טלוויזיה אמריקאיות בכיכובן של בובות
קטגוריה:סדרות מדע בדיוני אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שירדו משידור ועלו שוב
קטגוריה:סדרות טלוויזיה אמריקאיות שעלו לשידור בשנת 1988
ליליהאמר

**ליליהאמר** (באנגלית: **Lilyhammer**) היא סדרת טלוויזיה בסוגות קומדיה-פשע-דרמה אשר שודרה לראשונה בערוץ NRK1 בנורווגיה ב-25 בינואר 2012, והפכה זמינה בהמשך בנטפליקס ב-6 בפברואר 2012. הסדרה נוצרה על ידי אן ביורנסטאד ואייליף סקודווין.

## תקציר העלילה
בתחילתה הסדרה איש המאפיה האיטלקי אמריקאי פרנק טגליאנו (מגולם על ידי סטיבן ואן זאנדט), מסכים להעיד נגד הבוס שלו בתמורה לכך שהוא יהיה בתוכנית ההגנה על עדים. כאשר הוא נשאל לאן הוא רוצה לעבור, פרנק בוחר בלילהאמר שבנורווגיה, עיירה נידחת ושלווה שזכורה לו לטובה מהפעם בה הוא צפה באולימפיאדת החורף של 1994 אשר התקיימה בלילהאמר. בעקבות כך פרנק מקבל את הזהות החדשה ג'ובאני "ג'וני" הנריקסן והוא עובר לגור בלילהאמר, בתקווה שיצליח לחיות שם חיים שקטים הרחק מעולם הפשע.

עם זאת, הביורוקרטיה הנורווגית, הנורמות החברתיות הנוקשות ואי-היכרותו עם המנהגים המקומיים מובילים ללא מעט אתגרים בחייו של פרנק. פרנק, אשר מתקשה להסתגל, חוזר לדרכיו הישנות בארגון הפשע, כאשר הוא משתמש בשיטות של הפחדה, בשחיתות ובאלימות על מנת להשיג את מבוקשו. בהדרגה פרנק מקים ארגון פשע חדש בלילהאמר.

## הפקה
הסדרה הופקה במשך שלוש עונות, בין השנים 2012 עד 2014, וכללה בסך הכול 24 פרקים.

הסדרה הראשונה צולמה ברובה בלילהאמר שבנורווגיה. במהלך 2011. על אף שהסדרה הייתה אמורה לעלות לשידור במקור בנורווגיה בערוץ NRK1 ב-1 בינואר 2012, תאריך זה נדחה בשל סכסוך בין NRK1 לבין מפיקי הסדרה אודות פרסום סמוי בפרקי הסדרה, אשר היה בלתי חוקיים באותה העת על פי החוק הנורווגי. הסדרה עלתה לבסוף לשידור בנורווגיה ב-25 בינואר 2012.

הסדרה הופקה בשיתוף פעולה בין NRK1, נטפליקס וחברת ההפצה הגרמנית Red Arrow International.

## קישורים חיצוניים
* 

## הערות שוליים

קטגוריה:סדרות דרמה המשכיות
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:לילהאמר
קטגוריה:סדרות טלוויזיה נורווגיות
הרברט וורברטון

**הרברט בירצ'בי וורברטון** (באנגלית: **Herbert Birchby Warburton**; 21 בספטמבר 1916 – 30 ביולי 1983) היה עורך דין ופוליטיקאי אמריקאי, ותיק מלחמת העולם השנייה וחבר המפלגה הרפובליקנית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו
וורברטון נולד ב-21 בספטמבר 1916 בווילמינגטון שבדלאוור. הוא למד בבתי הספר הציבוריים של וילמינגטון ורידינג, פנסילבניה, והשלים את לימודיו באוניברסיטת דלאוור בניוארק ב-1938, וב-1941 בבית הספר למשפטים של דיקינסון בקרלייל, פנסילבניה.

כבוגר ROTC מאוניברסיטת דלאוור, הוסמך כלוטננט משנה והחל בשירות צבאי פעיל כלוטננט ראשון של גדוד הנ"מ ה-122 בספטמבר 1941. לאחר שסיים את לימודיו בבית הספר לפיקוד ולמטה כללי בפורט לוונוורת', קנזס, בספטמבר 1945, שירת כמפקד גדוד עד שהשתחרר מתפקיד פעיל כמייג'ור בדצמבר 1945.

### קריירה מקצועית ופוליטית
ב-1942 התקבל וורברטון ללשכת עורכי הדין בדלאוור שלא בפניו והחל לעסוק בכך לאחר שובו מהצבא ב-1946. הוא כיהן כעורך דין עירוני בווילמינגטון מ-1949 עד 1952. בשנת 1952 נבחר וורברטון לבית הנבחרים של ארצות הברית, כשהביס את הדמוקרט ג'וזף ג'יי סקנל. הוא כיהן עם סיעת הרוב הרפובליקני בקונגרס ה-83. ב-1954 לא ביקש קדנציה נוספת בבית הנבחרים, אך ניסה להיבחר ללא הצלחה למושב הסנאט של ארצות הברית של הדמוקרט המכהן ג'וזף אלן פריר הבן. בסך הכול, כיהן וורברטון מ-3 בינואר 1953 עד 3 בינואר 1955, כולם מלבד 17 הימים הראשונים נפלו בתקופת ממשלו של נשיא ארצות הברית דווייט אייזנהאואר.

לאחר כהונתו בקונגרס, מונה וורברטון לעוזר מיוחד של מזכיר העבודה של ארצות הברית, ג'יימס פ. מיטשל, מ-1955 עד 1957, ליועץ המשפטי הכללי של מחלקת הדואר מ-1957 עד 1961, וליועץ זוטר לוועדת המשנה לפעולות ממשלתיות של בית ארצות הברית, מ-1961 עד 1964. לאחר מכן, הפך לתושב פרנקפורד, דלאוור, והיה מנכ"ל האגודה האמריקאית לאורתוטיקה ותותבות והמועצה האמריקאית להסמכה לאורתוטיקה ותותבות.

### מותו
וורברטון מת ב-30 ביולי 1983 בלואיס, דלאוור.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:עורכי דין אמריקאים במאה ה-20
קטגוריה:בוגרי אוניברסיטת דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1916
קטגוריה:אמריקאים שנפטרו ב-1983
חאתם שיבלי

**חאתם שיבלי** (בערבית: **حاتم شبلي**; נולד ב-5 באוגוסט 1969) הוא ראש המועצה המקומית שבלי - אום אל-גנם.

## ביוגרפיה
נולד לחאלד ועריפה וגדל בשבלי. הבכור מבין ארבעה אחים ואחיות. למד בבית ספר יסודי "שבלי" ובית ספר רב תחומי עמל דבוריה.

בשנים 1989–2001 עבד כסמנכ"ל תפעול בחברה לשיווק מזון פוד - קלאב. במקביל למד לתואר ראשון במנהל עסקים במכללה למינהל וסיים בשנת 2002.

בשנים 2002–2007 שימש סמנכ"ל מחלקה מסחרית בחברת הליסינג דורנט.

בשנת 2007 הקים את חברת הליסינג ש. ישראל ליסינג תפעולי ומאז עבד כעצמאי עד לבחירתו כראש מועצה ב-2024.

בנוסף התנדב במרכז תרבות נוער וספורט, מתנ"ס שבלי ושימש כסגן מנהל קבוצת הכדורגל "הפועל בני שבלי" עד להתפרקותה.

בבחירות לרשויות המקומיות ב-2018 התמודד לראשות המועצה מול עדנאן סעאידה, נעים שבלי, ומוניר שיבלי.

בסיבוב הראשון של הבחירות זכה שיבלי ל-29.65% מהקולות ולא עלה לסיבוב שני.

באוקטובר 2023 נורו יריות לעברו והוא נפגע ברגלו. ב-19 באוגוסט עשרה כדורים נורו לעבר רכבו ונגרם לו נזק.

בבחירות לרשויות המקומיות ב-2024 התמודד לראשות המועצה בשנית מול ראש המועצה המכהן מוניר שיבלי וסברי טליעאה, וניצח לאחר שקיבל 64.96% מהקולות לעומת 28.89% למוניר שיבלי.

הוא נשוי לעורכת הדין שיבלי סאמיה ואב לארבעה. מתגורר בשבלי.

## קישורים חיצוניים

* 
* 
* 

## הערות שוליים

קטגוריה:בדואים ישראלים
קטגוריה:ראשי מועצת שבלי - אום אל-גנם
קטגוריה:ראשי רשויות מקומיות מטעם יש עתיד
קטגוריה:ישראלים שנולדו ב-1969
שווייץ באירוויזיון 1960

**[[שווייץ באירוויזיון|שווייץ]] ב[[אירוויזיון 1960]]** השתתפה עם השיר "Cielo e terra" (בעברית: "שמיים וארץ"), שבוצע על ידי אניטה טרוורסי. זוהי השתתפותה החמישית של שווייץ בתחרות הזמר של האירוויזיון. השיר והזמרת נבחרו בתחרות שערך הערוץ השווייצרי .

## לפני האירוויזיון
האירוע שבמסגרתו נבחרו השיר והזמרת שייצגו את שווייץ באירוויזיון 1960 אורגן ושודר על ידי הערוץ השווייצרי  ונערך בבזל ב-29 בפברואר 1960. תשעה משתתפים השתתפו בגמר התחרות.

## באירוויזיון
ב-29 במרץ 1960, ליל האירוויזיון, שרה טרוורסי שנייה בסדר ההופעות, לפני הולנד ואחרי מונקו. לבסוף, השיר הגיע למקום השמיני מתוך שלושה עשר מקומות, וקיבל חמש נקודות. שווייץ העניקה את הניקוד הגבוה ביותר (4) לממלכה המאוחדת ולנורווגיה.

### נקודות שהוענקו לשווייץ

### נקודות שהוענקו משווייץ

## הערות שוליים

קטגוריה:שווייץ באירוויזיון
קטגוריה:מדינות באירוויזיון 1960
צבי הנינג'ה: טירוף המוטנטים

**צבי הנינג'ה: טירוף המוטנטים** (באנגלית: **Teenage Mutant Ninja Turtles: Mutant Mayhem**) הוא סרט גיבורי-על מונפש אמריקאי המבוים על ידי ג'ף רו, שזהו לו סרטו העלילתי הראשון, על פי תסריט מאת ברנדן אובריאן. הסרט מבוסס על דמויותיהם של צבי הנינג'ה, שנוצרו על ידי קווין איסטמן ופיטר ליירד, והוא מאתחל את סדרת סרטי "צבי הנינג'ה". בסרט, האחים הצבים – לאונרדו, דונטלו, מיכלאנג'לו ורפאל (המדובבים על ידי ניקולס קאנטו, מיקה אבי, שאמון בראון ג'וניור ובריידי נון; בהתאמה) – מנסים להתקבל בחברה כבני נוער רגילים, אך מגלים שעליהם להתעמת מול ארגון פשע ידוע לשמצה וצבא של מוטאנטים. אנסמבל המדבבים של הסרט כולל את ג'קי צ'אן, איו אדבירי, סת' רוגן, ג'ון סינה, חניבעל בורס, רוז ביירן, אייס קיוב, פוסט מאלון, פול ראד, מאיה רודולף, נטשיה דמטריו וג'אנקרלו אספוזיטו.

על פיתוחו והפקתו של הסרט הכריזה ניקלודיאון לראשונה ביוני 2020, כשבמקביל נמסר כי רוגן, אוון גולדברג וג'יימס ויבר יופקדו על הפקת הסרט, ורו ואובריאן נשכרו לבימוי וכתיבת הסרט, בהתאמה. בסרט זה, ביקשו המפיקים לחקור את היבט גיל-הנעורים בהתבגרותם של הצבים יותר מאשר סרטים וסדרות טלוויזיה קודמים. תהליך עיצוב והנפשת הסרט נוצרו בהשראת סקיצות שצייר רו צייר במחברות בית הספר שלו כשהיה נער.

הסרט עלה לאקרנים בארצות הברית ב-4 באוגוסט 2023, תחת הפצתה של סרטי פרמאונט. הסרט היה מועמד למספר פרסים, כולל פרס איגוד מבקרי הקולנוע האמריקאי ופרס אנני. בעקבות הצלחת הסרט מופק סרט המשך אשר עתיד לעלות לאקרנים בשנת 2026, כמו כן, הופקה סדרת ספין אוף בשם "סיפורם של צבי הנינג'ה".

## תקציר העלילה
המדען המטורף בקסטר סטוקמן ממציא נוזל רדיואקטיבי שגורם לכל דבר עימו הוא בו במגע להפוך למוטנט. אולם, סטוקמן נהרג על ידי אנשיה של סינתיה אוטרום. הנוזל הרדיואקטיבי של סטוקמן נשפך לביוב של העיר ניו יורק והופך ארבעה צבים – מיכלאנג'לו, לאונרדו, רפאל ודונטלו – כמו גם עכברוש בשם ספלינטר, למוטנטים דמויי אדם. ספלינטר מגדל את הצבים ומאמן אותם בנין ג'וטסו, ומנחה אותם לחיות בסתר במנהרות הביוב מתחת לעיר. כעבור 15 שנה פוגשים הצבים את אפריל אוניל, עיתונאית צעירה ושאפתנית המסייעת להם לחקור את מעשי השוד המבוצעים בניו יורק על ידי מוטנט מסתורי המכונה סופרפליי. החבורה מגלה בהמשך שסופרפליי חותר להפוך את כל בעלי החיים על פני כדור הארץ למוטנטנים על מנת שהמוטנטים ישלטו בכדור הארץ.
## צוות המדבבים והדמויות

## פסקול

פסקול הסרט הוקלט והופץ ב-28 ביולי 2023 על ידי חברת התקליטים The Null Corporation. הוא הולחן על ידי טרנט רזנור ואטיקוס רוס. הסרט כולל גם מוזיקת היפ הופ שמבוצעת על ידי אמנים פופולריים שונים.

## פרסים ומועמדויות

## קישורים חיצוניים

## הערות שוליים

קטגוריה:סרטי אתחול
קטגוריה:סרטי פרמאונט
קטגוריה:סרטי אנימציה של פרמאונט
קטגוריה:סרטי ניקלודיאון
קטגוריה:סרטי אנימציה של ניקלודיאון
קטגוריה:סרטים אמריקאיים משנת 2023
קטגוריה:סרטי צבי הנינג'ה
קטגוריה:סרטי הנפשה אמריקאיים
קטגוריה:סרטים מבוססי קומיקס
הול האסקל

**הארי גארנר האסקל הבן** (באנגלית: ****; 27 במאי 1921 – 16 בינואר 2020) היה איש עסקים ופוליטיקאי אמריקאי, אשר כיהן כראש עיריית וילמינגטון בין השנים 1969–1973 וייצג את דלאוור בבית הנבחרים של ארצות הברית בין השנים 1957–1959.

## ביוגרפיה
### ראשית חייו
האסקל נולד ב-27 במאי 1921 בווילמינגטון, דלאוור, והיה בנם של אליזבת (דנהאם) והארי גארנר האסקל, מנהל בדופונט.  הוא התחנך בבית הספר טאואר היל בווילמינגטון, ובבית הספר סנט מרקו בסאות'בורו, מסצ'וסטס. הוא למד באוניברסיטת פרינסטון מ-1940 עד 1942, כאשר התגייס למשמר החופים של ארצות הברית. הוא הפך לצוער ב-1943 והשתחרר כלוטננט (דרגה זוטרה) ב-1946.

### קריירה
האסקל היה מנהל כוח האדם של  בשנים 1947 ו-1948, ונשיא Greenhill Dairies, Inc., מ-1948 עד 1953, ולאחר מכן הבעלים והמפעיל של Hill Girt Farm בצ'אדס פורד, פנסילבניה. הוא היה מזכיר המועצה המחלקתית של מחלקת הבריאות, החינוך והרווחה של ארצות הברית בשנים 1953 ו-1954, יועץ לעוזרו המיוחד של נשיא ארצות הברית דווייט אייזנהאואר ב-1955, ונשיא קרן אוניברסיטת דלאוור.

האסקל היה ציר בוועידות הלאומיות הרפובליקניות מ-1952 עד 1984 ונבחר לבית הנבחרים של ארצות הברית ב-1956, כשהביס את הנציג הדמוקרטי המכהן האריס מקדואל. האסקל הצביע בעד חוק זכויות האזרח משנת 1957.  הוא כיהן עם סיעת המיעוט הרפובליקנית בקונגרס ה-85, אך הפסיד בניסיונו להיבחר לכהונה שנייה ב-1958 למקדואל. האסקל כיהן מ-3 בינואר 1957 עד 3 בינואר 1959, בתקופת ממשלו של נשיא ארצות הברית דווייט אייזנהאואר. הוא נבחר לראשות עיריית וילמינגטון, דלאוור, בשנת 1969, וכיהן בתפקיד קדנציה אחת עד 1973, והיה נכון לשנת 2026 הרפובליקני האחרון שכיהן כראש עיריית וילמינגטון.

בשנת 1970, הוא מונה לחבר במועצת הקריאה הלאומית של הנשיא והיה נשיא אברקרומבי אנד פיץ'. הוא עבד גם עם Computer International, Computer Time Sharing, Inertial Motors Corps ו-Interpoint Corp. 

### פעילות ציבורית
הוא היה חבר מייסד של המוזיאון והשימור של נהר ברנדיווין בצ'אדס פורד וכיהן במועצת המנהלים במשך למעלה מחמישים שנה. הוא גם סייע ביצירת שתי קבוצות העצמה ומנטורים, בווסטר, מסצ'וסטס ובווילמינגטון דלאוור; דינאמי ו-Delaware Futures, בהתאמה.

### חיים אישיים
ב-16 בינואר 2020, האסקל מת בביתו בצ'אדס פורד, מסצ'וסטס. הוא היה בן 98.  במותו היו לו שמונה ילדים.

## קישורים חיצוניים
* 

## הערות שוליים

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1921
קטגוריה:אמריקאים שנפטרו ב-2020
ג'וזף ביילי

**ג'וזף וולדון ביילי האב** (באנגלית: ****; 6 באוקטובר 1862 – 13 באפריל 1929), היה סנאטור של ארצות הברית, חבר בית הנבחרים של ארצות הברית, עורך דין ודמוקרט בורבוני שהיה מפורסם בזכות נאומיו המשבחים גורמים שמרניים של זמנו, כגון כהתנגדות לזכות בחירה לנשים או להגבלות על עבודת ילדים. הוא כיהן כנציג הקונגרס בין 1891 ל-1901, וכמנהיג המיעוט בבית הנבחרים מ-1897 עד 1899. ב-1901 הוא נבחר לסנאט, וכיהן עד 1913. ההיסטוריונית אלנה גרין אומרת שביילי "נודע בטקסס כמגן קפדני של זכויות מדינות, שמרנות חוקתית וכלכלה שלטונית. מתנגדיו ראו בו סמל של פריבילגיה ושחיתות בממשל".

בנו של ביילי, ג'וזף וולדון ביילי הבן, היה אף הוא חבר בית הנבחרים של ארצות הברית בין השנים 1933–1935.

## ביוגרפיה
ביילי, שנולד ב-6 באוקטובר 1862 בקריסטל ספרינגס במחוז קופייה מחוץ לג'קסון, מיסיסיפי, למד באוניברסיטת מיסיסיפי באוקספורד, שם ב-1879 הצטרף לאחוות Delta Psi היוקרתית (AKA St. Anthony Hall). הוא סיים תואר במשפטים באוניברסיטת קמברלנד ב-1883 והתקבל ללשכת עורכי הדין במיסיסיפי באותה שנה.  הוא עבר לגיינסוויל, טקסס, בשנת 1885, שם המשיך לעסוק בעריכת דין.

הוא היה פעיל פוליטית בתור דמוקרט הן במיסיסיפי והן בביתו החדש והיה לו מוניטין של דובר ציבור מצוין שקידם את הדמוקרטיה הג'פרסונית. הוא נבחר לבית הנבחרים ב-1891 והתייחד במהירות כתומך מוביל לכסף חופשי, מה שתרם לבחירתו כמנהיג המיעוט של בית הנבחרים של ארצות הברית ב-1897. הוא הפעיל השפעה ניכרת על עמיתיו, אך גם נאבק לאחד את הוועדה המחולקת שלו. ב-14 באפריל 1897, כמה מהדמוקרטים בבית הנבחרים, בראשות דייוויד א. דה ארמונד, ביקשו לחסום דחיה של שלושה ימים, תמרון שהובן כהכחשה ליחסי שיתוף הפעולה של ביילי עם היושב ראש הרפובליקני תומאס ברקט ריד.

האכזבה הקשה ביותר של ביילי כמנהיג המיעוט הגיעה ב-1898, כאשר טען שחברי קונגרס שקיבלו מינוי לשרת בצבא מבלי להתפטר מהקונגרס, הפרו את סעיף אי הכשירות של החוקה. למרות הסנגוריה של ביילי, רוב הדמוקרטים התנגדו להצעה לשקול החלטה שהייתה מדיחה כמה חברים מהקונגרס אשר החזיקו בו זמנית במינויים במהלך מלחמת ארצות הברית–ספרד. למחרת, ביילי הכריז שהוא לא יהיה מועמד למנהיג המיעוט בקונגרס הבא.

הוא נבחר לסנאט האמריקאי ב-1901. הקריירה הפוליטית שלו הוכתמה על ידי תקיפה נגד הסנאטור אלברט ג'יי בוורידג', רפובליקני מאינדיאנה. חקירות שלאחר מכן העלו הכנסות חשודות וקשרים פיננסיים שהיו לביילי עם תעשיית הנפט המתפתחת. אף על פי כן, האשמות כספיות נגד ביילי ב-1906 איימו על בחירתו מחדש לסנאט, משימה שהייתה אז בסמכותו של בית המחוקקים בטקסס, ולא של מצביעי המפלגה. כהונתו הסתיימה ב-3 בינואר 1913 כאשר התפטר ממושבו בסנאט. 

לאחר תבוסתו על ידי פאט מוריס נף בפריימריז הדמוקרטיים לתפקיד מושל טקסס ב-1920, עבר ביילי לדאלאס כדי לעסוק בעריכת דין. ב-13 באפריל 1929, הוא מת באולם בית המשפט בשרמן, טקסס, בעת שהתיישב לאחר שהשלים ויכוח.

## קישורים חיצוניים

* 
* 

## הערות שוליים

קטגוריה:אמריקאים ילידי מיסיסיפי
קטגוריה:עורכי דין אמריקאים במאה ה-19
קטגוריה:בוגרי אוניברסיטת מיסיסיפי
קטגוריה:בוגרי בית הספר למשפטים קמברלנד
קטגוריה:מנהיגי המיעוט בבית הנבחרים של ארצות הברית
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מטקסס
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1862
קטגוריה:אמריקאים שנפטרו ב-1929
סטיבן בולוק

**סטיבן בולוק** (באנגלית: **Stephen Bullock**; 10 באוקטובר 1735 – 2 בפברואר 1816) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מסצ'וסטס.

## ביוגרפיה
בולוק נולד ב-10 באוקטובר 1735 בריהובות' שבפרובינציית מפרץ מסצ'וסטס, למד בבתי הספר הנפוצים, לימד בבית ספר, והיה קפטן של הפלוגה השישית בגדוד המיליציה של מסצ'וסטס של קולונל תומאס קרפנטר השלישי במהלך מלחמת העצמאות, והשתתף בקרב על רוד איילנד בשנת 1778. הוא היה ציר לוועידה החוקתית הראשונה של המדינה ב-1780 והיה חבר בבית הנבחרים של מסצ'וסטס ב-1783, 1785, 1786, 1795 ו-1796.

בולוק נבחר מטעם המפלגה הפדרליסטית לקונגרס החמישי, וכיהן בבית הנבחרים של ארצות הברית מ-4 במרץ 1797 עד 3 במרץ 1799. הוא היה שופט של בית המשפט לתביעות נפוצות עבור מחוז בריסטול ומ-1803 עד 1805 היה חבר במועצת המושל. הוא מת בריהובות' ב-2 בפברואר 1816.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:שופטי בתי המשפט של מדינת מסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1735
קטגוריה:אמריקאים שנפטרו ב-1816
מנזר סנט ברוקארדוס

**מנזר סנט ברוקארדוס** הוא מנזר כרמליתי נטוש אשר נעול על ידי דלת מתכת במערת קומתיים בנחל שיח שבחיפה, המנזר נבנה כבר בתקופה הצלבנית, וכיום הוא משתייך למסדר הכרמליתי.

## היסטוריה
המנזר נבנה בתקופה הצלבנית בארץ ישראל, לא ידוע עליו הרבה דאז, לפי המסורת הנוצרית אליהו הנביא עצמו התגורר במערה של המנזר. זו מערה טבעית שהורחבה על ידי הנזירים לצורכיהם, פתח המערה חסום עד היום בדלת מתכת ונפתח אחת לכמה שנים בתדירות נדירה וחריגה מאוד. הנזירים התגוררו במערות החל מהתקופה הצלבנית והשתמשו במי המעיינות של נחל שיח לגידולים חקלאיים. הם נעזרו גם בתרומות שקיבלו מצליינים. בתחילת המאה ה-13 חברו הנזירים והקימו את המסדר הכרמליתי.

הם בנו את הכנסייה שהייתה בעלת שתי קומות ובעלת חומה כפולה לכיוון מערב. ההתיישבות במקום פסקה בעקבות התפוררות הממלכה הצלבנית. בסמוך לשרידי הכנסייה נבנתה קאפלה קטנה שבקירותיה שובצו אבנים מהכנסייה. הקאפלה נבנתה על ידי הכרמליתים לאחר חזרתם לאזור הכרמל.

בשנת 1870, ביקר הארכאולוג והגאוגרף הצרפתי ויקטור גרן במקום, וכתב: .

האזור כיום תחת חפירות ארכאולוגיות אך ברובו מוזנח, הכנסייה הגדולה בנויה מתחת לשכונת כרמליה בחיפה ומדרום לאפיק נחל שיח, ומוקף גדר של רשות הטבע והגנים ורשות העתיקות.

המערה ובה המנזר ודלת המתכת נמצאת מצידו הצפוני של האפיק.

במאי 2023 נפתחה המערה לרגל חקר ותערוכה חדשה במוזיאון חיפה לאמנות.

לורנס אוליפנט בספרו **חיפה**, מספר על הנחל ועל השרידים של ההתיישבות הכרמליתית. הוא קורא למקום **עמק הקדושים והמעונים**. המסורת הכרמליתית מספרת שהנזירים שישבו במקום נטבחו בידי הכובשים המוסלמים.

## ראו גם
*נחל שיח

## הערות שוליים

קטגוריה:נחל שיח
סנט ברוקארדוס
קטגוריה:המסדר הכרמליתי
ג'אדו – שואה במדבר

**ג'אדו – שואה במדבר** הוא סרט תיעודי משולב הנפשה, המגולל את סיפור מחנה הריכוז ג'אדו שבלוב, אליו נשלחו יהודי לוב בידי הגרמנים והאיטלקים. הסיפור מתואר דרך עיניו של אחד מניצולי המחנה, החל מתחילת השואה ועד לפטירתו.

## הכנת הסרט
לטובת הסרט נבנה מודל ייחודי של המחנה והוא צולם במצלמה זעירה. אל המודל התווספו אנימציות שחיברו בין הטקסטים של היומן לבין המחנה. הסרט הוצג בפסטיבל הקולנוע ירושלים ה-40, בשנת 2023. הסרט נחשב לייחודי מסוגו עקב היותו אחד מהסרטים הבודדים המתרכזים בשואה שהתרחשה מעבר לגבולות אירופה ובפרט בשואת לוב תוך מתן דגש על המאבק שאותם ניצולים עברו כדי להשיג הכרה בהם מצד מדינת ישראל.

## תקציר
בגיל עשרים בלבד נשלח יוסף דעדוש למחנה הריכוז ג'אדו שבלב המדבר הלובי, עם למעלה מ-3,000 מיהודי העיר בנגאזי בה הוא גר קודם מלחמת העולם השנייה. יוסף כתב במחנה יומן שתיאר את החיים שם על אף שבעשותו כך סיכן את חייו. ביומן תיאר יוסף את החיים במחנה בזמן אמת. במשך שבעים שנה הוחזק היומן נעול בארון שאסר יוסף לפתוח עד לאחר מותו. הסרט גם מציג את יחסה של מדינת ישראל בעשורים הראשונים כלפי שואת יהודי צפון אפריקה בכלל ולשואת יהודי לוב בפרט.

## ראו גם
* שואת יהודי לוב
* שואת צפון אפריקה
* סרט שואה
## קישורים חיצוניים

* 

## הערות שוליים

קטגוריה:סרטים תיעודיים על השואה
קטגוריה:יהדות לוב
קטגוריה:השואה
קטגוריה:סרטים על השואה
קטגוריה:שואת קהילות יהודיות מחוץ לאירופה
קטגוריה:שואת יהודי לוב